Med den fortsatte uvished om, hvornår Limfjordsbroen genåbnes, arbejder DSB på at kunne genindsætte tog nord for Limfjorden, og i dag gik de fornødne godkendelser igennem til at køre tog gennem Sverige og derfra med færge til Nordjylland. Der skal i alt hele 4 færgeoverfarter til at få de 10 togsæt frem 8 af den såkaldte MR-type og 2 IC3-tog. I dag gik den første overfart i land i Frederikshavn, færgen havde 3 togsæt med af MR-typen. Herefter kan testkørsel på de nye spor starte. - Vi forventer at kunne genintroducere køreplanen med tog mellem Lindholm og Frederikshavn den 9. december 2012, siger trafikinformationschef i DSB, Tony Bispeskov. Indtil broen åbner, vil der fortsat være busser mellem Lindholm og Aalborg. DSB indsætter dertil i myldretidsperioder ekspresbusser også fra Hjørring og Brønderslev for at sikre god forbindelse for de mange pendlere i Nordjylland og de for de mange rejsende, der skal videre syd på med tog fra Aalborg. DSB går i fuld passagerdrift fra søndag den 9/12 om morgenen ved den nye køreplans start.

Referat:
Tre togsæt kom i dag med færgen til Frederikshavn